RÅDETS FORORDNING (EF) Nr. 2028/97 af 13. oktober 1997 om fastsættelse af de mængder korn, som Fællesskabet skal bidrage med i henhold til konventionen om fødevarehjælp af 1995
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1292/96 af 27. juni 1996 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden (1), særlig artikel 21,
under henvisning til forslag fra Kommissionen (2),
under henvisning til udtalelse fra Europa-Parlamentet (3), og
ud fra følgende betragtninger:
Konventionen om fødevarehjælp af 1995, der er indgået for en periode på tre år, har fundet midlertidig anvendelse i Fællesskabet siden den 1. juli 1995; forordning (EF) nr. 1292/96 trådte først i kraft den 8. juli 1996;
ifølge artikel 21, stk. 1, i forordning (EF) nr. 1292/96 fastsætter Rådet Fællesskabets andel af det samlede beløb for hjælp i form af korn, som såvel Fællesskabet som medlemsstaterne skal bidrage med i henhold til konventionen om fødevarehjælp;
ifølge artikel 21, stk. 2, varetager Kommissionen koordineringen mellem Fællesskabet og medlemsstaterne af leveringen af hjælpen i form af korn i henhold til konventionen om fødevarehjælp, og den påser, at Fællesskabets og medlemsstaternes samlede bidrag mindst når op på de mængder, der er fastsat i nævnte konvention -
UDSTEDT FØLGENDE FORORDNING:
Artikel 1
Af den mængde på 1 755 000 tons korn, der udgør det årlige minimumsbidrag, som Fællesskabet og medlemsstaterne har forpligtet sig til at yde i henhold til konventionen om fødevarehjælp af 1995, er Fællesskabets andel på 983 800 tons for perioden 1. juli 1995 til 30. juni 1998.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 13. oktober 1997.